**NÁRODNÁ   RADA SLOVENSKEJ   REPUBLIKY**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**VIII. volebné obdobie**

Číslo: CRD-46/2021

**390a**

**S p o l o č n á    s p r á v a**

**výborov Národnej rady Slovenskej republiky o prerokovaní****návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov a ktorým sa menia a dopĺňajú niektoré zákony (tlač 390)** v druhom čítaní

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Výbor Národnej rady Slovenskej republiky pre verejnú správu a regionálny rozvoj ako gestorský výbor k **návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov a ktorým sa menia a dopĺňajú niektoré zákony (tlač 390)** podáva Národnej rade Slovenskej republiky v súlade   s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky spoločnú správu výborov Národnej rady Slovenskej republiky:

**I.**

 Národná rada Slovenskej republiky uznesením č. 566 z 3. februára 2021 pridelila **návrh skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov a ktorým sa menia a dopĺňajú niektoré zákony (tlač 390)** na prerokovanie týmto výborom:

 **Ústavnoprávnemu výboru Národnej rady Slovenskej republiky**

**a**

 **Výboru Národnej rady Slovenskej republiky pre verejnú správu a regionálny rozvoj;**

 Výbory prerokovali predmetný  návrh zákona v lehote určenej uznesením Národnej rady Slovenskej republiky.

**II.**

 Poslanci Národnej rady Slovenskej republiky, ktorí nie sú členmi výborov, ktorým bol   návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu  zákona podľa § 75 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov.

**III.**

 Výbory Národnej rady Slovenskej republiky, ktorým bol  návrh zákona pridelený zaujali k nemu nasledovné stanoviská:

 **Ústavnoprávny   výbor** **Národnej rady Slovenskej republiky**  uznesením č. 243 zo 16. marca 2021 s  návrhom zákona **súhlasil** a odporučil ho Národnej rade Slovenskej republiky **schváliť s pozmeňujúcimi a doplňujúcimi návrhmi;**

**Výbor Národnej rady Slovenskej republiky pre verejnú správu a regionálny rozvoj** uznesením č. 73 zo 16. marca 2021 s  návrhom zákona **súhlasil** a odporučil ho Národnej rade Slovenskej republiky **schváliť s pozmeňujúcimi a doplňujúcimi návrhmi;**

**IV.**

Z uznesení výborov Národnej rady Slovenskej republiky uvedených pod bodom III. spoločnej správy vyplynuli tieto pozmeňujúce a doplňujúce návrhy:

1. **K čl. I, 1. bodu**

V čl. I, 1. bode úvodná veta znie:

„1. § 66 sa dopĺňa odsekom 5, ktorý znie:“.

Pozmeňujúci návrh legislatívno-technicky upravuje navrhované znenie v zmysle 26. bodu, prílohy č. 2 Legislatívnych pravidiel tvorby zákonov č. 19/1997 Z. z. (Legislatívno-technické pokyny).

Ústavnoprávny výbor NR SR

Výbor NR SR pre verejnú správu a regionálny rozvoj

 **Gestorský výbor odporúča schváliť.**

1. **K čl. I, 2.,3.,4. a 8. bodu**

V čl. I úvodných vetách 2.,3.,4. a 8. bodu sa slovo „ods.“ nahrádza slovom „odsek“.

Pozmeňujúci návrh legislatívno-technicky upravuje navrhované znenie v zmysle prílohy č. 2 Legislatívnych pravidiel tvorby zákonov č. 19/1997 Z.z. (Legislatívno-technické pokyny).

Ústavnoprávny výbor NR SR

Výbor NR SR pre verejnú správu a regionálny rozvoj

 **Gestorský výbor odporúča schváliť.**

1. **K čl. I, 2. bodu**

V čl. I, 2. bode, § 88 ods. 7 sa slovo „lehoty“ nahrádza slovom „doby“.

Pozmeňujúci návrh terminologicky zjednocuje použitý pojem so znením navrhovaného ustanovenia (doba trvania reklamnej stavby -§  88 ods. 7), ako aj platným znením stavebného zákona (§ 67 ods. 4).

Ústavnoprávny výbor NR SR

Výbor NR SR pre verejnú správu a regionálny rozvoj

 **Gestorský výbor odporúča schváliť.**

1. **K čl. I, 2. bodu**

V čl. I, 2. bode, § 88 ods. 7 sa slová „možno považovať aj za exekučný titul pre účely výkonu exekúcie“ nahrádzajú slovami „je exekučným titulom8aa)“.

Poznámka pod čiarou k odkazu 8aa znie:

„8aa) § 45 ods. 2 písm. f) zákona č. 233/1995 Z. z. v znení neskorších predpisov.“.

Pozmeňujúci návrh vypúšťa nadbytočné slová a zároveň dopĺňa odkaz a relevantnú poznámku pod čiarou, nakoľko exekučný titul je v zmysle § 45 ods. 2 písm. f) Exekučného poriadku vykonateľné rozhodnutie orgánu verejnej správy a územnej samosprávy, na podklade ktorého sa uskutočňuje exekúcia.

Ústavnoprávny výbor NR SR

Výbor NR SR pre verejnú správu a regionálny rozvoj

 **Gestorský výbor odporúča schváliť.**

1. **K čl. I, 3. bodu**

V čl. I, 3. bode, § 88 ods. 8 sa slová „sídelnom útvare“ nahrádzajú slovami „územnom obvode“.

Pozmeňujúci návrh pojmovo precizuje navrhované vymedzenie územia obce, v rámci ktorého vykonáva svoju pôsobnosť, a použitý vágny pojem nahrádza presnejším pojmom použitým napr. v § 67 ods. 1 platného znenia stavebného zákona.

Ústavnoprávny výbor NR SR

Výbor NR SR pre verejnú správu a regionálny rozvoj

 **Gestorský výbor odporúča schváliť.**

1. **K čl. I, 5., 6., 7., 9., 10. a 11. bodu**

V čl. I, 5., 6., 7., 9., 10. a 11. bode sa slová „sa nahrádza suma“ nahrádzajú slovami „sa suma“ a slovo „sumou“ sa nahrádza slovami „nahrádza sumou“.

Pozmeňujúci návrh gramatickej povahy.

Ústavnoprávny výbor NR SR

Výbor NR SR pre verejnú správu a regionálny rozvoj

 **Gestorský výbor odporúča schváliť.**

1. **K čl. I, 8. bodu**

V čl. I, 8. bode, § 105 ods. 6 prvá veta znie: „Priestupku sa dopustí a pokutou vo výške 1 350 eur sa potresce ten, kto poruší povinnosť podľa § 88 ods. 7 tohto zákona v znení účinnom od 1. mája 2021.“ a v druhej vete sa za slová „tohto zákona“ vkladajú slová „v znení účinnom od 1. mája 2021“.

Pozmeňujúci návrh legislatívno-technicky upravuje prvú vetu citovaného ustanovenia v zmysle zaužívanej praxe a zároveň precizuje navrhované znenie doplnením účinnosti navrhovaného znenia ustanovenia § 88 ods. 7, ktorého porušenie je sankcionované.

Ústavnoprávny výbor NR SR

Výbor NR SR pre verejnú správu a regionálny rozvoj

 **Gestorský výbor odporúča schváliť.**

1. **K čl. I, 12. bodu**

V čl. I, 12. bode (§ 142i) úvodná veta znie:

„12. Za § 142h sa vkladá § 142i, ktorý vrátane nadpisu znie:“.

Pozmeňujúci návrh legislatívno-technicky upravuje navrhované znenie v zmysle 29. bodu, prílohy č. 2 Legislatívnych pravidiel tvorby zákonov č. 19/1997 Z. z. (Legislatívno-technické pokyny).

Ústavnoprávny výbor NR SR

Výbor NR SR pre verejnú správu a regionálny rozvoj

 **Gestorský výbor odporúča schváliť.**

**V.**

Gestorský výbor odporúča o návrhoch výborov Národnej rady Slovenskej republiky, ktoré sú uvedené v spoločnej správe hlasovať takto:

 hlasovať spoločne o bodoch 1 až 8 zo spoločnej správy, s  odporúčaním gestorského výboru **schváliť**.

**VI.**

 Gestorský   výbor na základe  stanovísk výborov k**návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov a ktorým sa menia a dopĺňajú niektoré zákony (tlač 390)** odporúča Národnej rade Slovenskej republiky predmetný návrh  zákona **schváliť** v znení schválených pozmeňujúcich a doplňujúcich návrhov uvedených v tejto spoločnej správe.

Spoločná správa výborov Národnej rady Slovenskej republiky o prerokovaní  **návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov a ktorým sa menia a dopĺňajú niektoré zákony (tlač 390a)** bola schválená  uznesením gestorského  výboru **č. 77** zo **16.**  **marca 2021.**

Týmto uznesením výbor zároveň poveril spoločnú spravodajkyňu **Martinu Brisudovú,** aby na schôdzi Národnej rady Slovenskej republiky pri rokovaní o predmetnom  návrhu zákona predkladala návrhy v zmysle príslušných ustanovení zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov.

**Jozef L U K Á Č, v. r.**

predseda

Výboru NR SR pre verejnú správu a regionálny rozvoj

V Bratislave 16. marca 2021